CELEX: 52020PC0477
Language: mt
Date: 2020-09-03
Title: Proposta għal DEĊIŻJONI TAL-KUNSILL dwar l-allokazzjoni ta' fondi diżimpenjati minn proġetti taħt l-għaxar Fond Ewropew għall-Iżvilupp għall-fini tar-riforniment tal-Faċilità għall-Paċi fl-Afrika

IL-KUMMISSJONI EWROPEA
            Brussell, 3.9.2020
            COM(2020) 477 final
            2020/0228(NLE)
            Proposta għal
            DEĊIŻJONI TAL-KUNSILL
            dwar l-allokazzjoni ta' fondi diżimpenjati minn proġetti taħt l-għaxar Fond Ewropew għall-Iżvilupp għall-fini tar-riforniment tal-Faċilità għall-Paċi fl-Afrika
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               •Raġunijiet u objettivi tal-proposta
            
            
               Il-Faċilità għall-Paċi fl-Afrika (FPA) ġiet stabbilita fl-2003 fil-qafas tal-Ftehim ta’ Cotonou
                  1
                għall-perjodu ta’ applikazzjoni tal-Ftehim ta’ Cotonou u hija ffinanzjata mill-Fond Ewropew għall-Iżvilupp (FEŻ), li ma jaqax fil-baġit ġenerali tal-Unjoni. Il-FPA saret waħda mill-istrumenti ewlenin għall-implimentazzjoni tal-kooperazzjoni Afrika-UE dwar il-paċi u s-sigurtà. 
            
            
               Fl-ambitu tal-11-il FEŻ ta’ bħalissa, ġie inizjalment allokat l-ammont ta’ EUR 750 miljun lill-FPA għall-perjodu 2014-2020. Dan l-ammont, li kien ibbażat fuq l-impenji tal-FPA fl-ambitu tal-għaxar FEŻ, naqas milli jqis biżżejjed iż-żieda f’daqqa tal-volum finanzjarju tal-FPA wara l-2012, li kompliet sal-2015, meta l-Kummissjoni poġġiet limitu fuq il-finanzjament tagħha għal Operazzjonijiet ta’ Appoġġ għall-Paċi (OAP) ta’ 80 % tar-rata tan-NU ta’ dak iż-żmien għal salarji mħallsa lit-truppi u lill-pulizija stazzjonati fil-qafas tal-OAP immexxija mill-Afrika. L-introduzzjoni ta’ dan il-limitu massimu wassal għal stabbilizzazzjoni, iżda mhux għal tnaqqis tal-iżborżi tal-FPA, billi l-iffrankar li seħħ bis-saħħa tal-introduzzjoni tal-limitu massimu fuq il-kontribuzzjonijiet tal-FPA għas-salarji ġie kkontrobilanċjat b’żieda fl-għadd kumplessiv ta’ OAP iffinanzjati. Iż-żieda fid-domandi seħħet b’mod partikolari minħabba l-issoktar tal-finanzjament għal operazzjonijiet eżistenti (il-Missjoni tal-Unjoni Afrikana fis-Somalja - AMISOM), kif ukoll it-twaqqif ta’ OAP ġodda (il-Missjoni tal-Komunità Ekonomika tal-Istati tal-Afrika tal-Punent fil-Guinea-Bissau - ECOMIB, it-Task Force Konġunta Multinazzjonali kontra Boko Haram - MNJTF, il-Forza Konġunta G5 Sahel).
            
            
               Għalhekk sal-lum sar riforniment lill-FPA darbiet, għal ammont totali ta’ EUR 1,635 miljun: żewġ rifornimenti ta’ EUR 150 miljun kull wieħed (deċiżi fl-24 ta’ Settembru 2015
                  2
                u fit-2 ta’ Awwissu 2016
                  3
               , rispettivament) għall-Programm ta’ Azzjoni 2014-2016, u t-tielet riforniment ta’ EUR 535 miljun (deċiż ukoll fit-2 ta’ Awwissu 2016
                  4
               ) biex jiffinanzja l-Programm ta’ Azzjoni 2017-2018, u r-raba’ riforniment ta’ EUR 800 miljun (deċiż fil-11 ta’ April 2019
                  5
               ) biex jiffinanzja l-Programm ta’ Azzjoni 2019–2020. Dawn il-fondi jippermettu l-implimentazzjoni ta’ attivitajiet taħt il-FPA sa tmiem l-2020.
            
            
               F’konformità mal-proposta tal-Kummissjoni għall-Qafas Finanzjarju Pluriennali 2021–2027
                  6
                u l-proposta tar-Rappreżentant Għoli għal Faċilità Ewropea għall-Paċi (EPF)
                  7
               , l-attivitajiet li bħalissa huma ffinanzjati mill-FPA huma mistennija li jittieħdu mill-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali (NDICI) u mill-EPF mill-1 ta’ Jannar 2021. Biex ikun żgurat appoġġ tal-UE kontinwu u affidabbli għall-attivitajiet ta’ paċi u sigurtà mmexxija mill-Afrika, tranżizzjoni bla xkiel bejn il-FPA u dawn l-istrumenti ġodda għandha tkun iffaċilitata minn Jannar sa Ġunju 2021 jew sakemm jiskadi l-Ftehim ta’ Cotonou, skont liema minnhom jiġi l-ewwel.
            
            
               L-objettiv ta’ dan l-abbozz ta’ proposta għal deċiżjoni tal-Kunsill huwa li tinkiseb l-awtorizzazzjoni tal-Kunsill biex jintużaw fondi diżimpenjati mill-10 FEŻ għar-riforniment tal-FPA b’ammont addizzjonali sa EUR 129 miljun. Dawn il-fondi se jintużaw bl-applikazzjoni tal-koeffiċjent tal-kontribuzzjonijiet tal-Istati Membri tal-għaxar FEŻ
                  8
               .
            
            
               •Konsistenza mad-dispożizzjonijiet eżistenti fil-qasam ta’ politika
            
            
               
                  L-Istrateġija Globali tal-UE
                     9
                   tiddefinixxi l-paċi u s-sigurtà bħala wieħed mill-interessi fundamentali tal-UE, u tkompli billi tiddikjara li s-sigurtà fl-Ewropa hija marbuta bil-qawwa mal-paċi fir-reġjun tal-viċinat u tal-madwar. Il-Kunsens Ewropew għall-Iżvilupp imġedded
                     10
                  , adottat fl-2017, jistabbilixxi l-“paċi” bħala wieħed mill-ħames oqsma ta’ fokus u jafferma mill-ġdid l-impenn tal-UE għal ordni globali abbażi tar-regoli, bil-multilateraliżmu fil-qalba tagħha.
               
               
                  L-FPA hija wieħed mill-istrumenti ewlenin għall-implimentazzjoni tal-kooperazzjoni Afrika-UE dwar il-paċi u s-sigurtà taħt l-Istrateġija Konġunta Afrika-UE adottata f’Lisbona fl-2007. Fir-raba’ Summit Afrika-UE fl-2014, il-paċi u s-sigurtà ġew ikkonfermati bħala wieħed mill-ħames oqsma ta’ prijorità għall-implimentazzjoni tal-Istrateġija Konġunta. Fil-ħames Summit Unjoni Afrikana-UE f’Novembru 2017, il-mexxejja qablu dwar erba’ prijoritajiet strateġiċi komuni għall-perjodu li jwassal għas-Summit li jmiss, li waħda minnhom hija “It-tisħiħ tar-reżiljenza, tal-paċi, tas-sigurtà u tal-governanza”. Abbażi tal-Kunsens Ewropew Ġdid Għall-Iżvilupp li jfakkar ir-rabta bejn is-sigurtà u l-iżvilupp u tal-Istrateġija Globali tal-UE li tisħaq dwar il-bżonn għal approċċ integrat vis-à-vis il-kunflitti, il-kooperazzjoni fil-qasam tal-paċi u s-sigurtà tibqa’ għalhekk fil-qalba tas-sħubija bejn l-Afrika u l-UE. Huwa f’dan il-kuntest li l-Kummissjoni Ewropea u l-Kummissjoni tal-Unjoni Afrikana ffirmaw, fit-23 ta’ Mejju 2018, Memorandum ta’ Qbil dwar il-Paċi, is-Sigurtà u l-Governanza, li jipprovdi qafas għal kooperazzjoni msaħħa UA-UE biex jindirizza l-isfidi li jirrigwardaw il-paċi u s-sigurtà. Aktar reċentement, dan il-fokus fuq kooperazzjoni b’saħħitha kontinwa mas-sħab Afrikani dwar il-paċi u s-sigurtà ġie ankrat fil-Kummissjoni u l-Komunikazzjoni Konġunta tas-SEAE ta’ Marzu 2020 “Lejn Strateġija komprensiva mal-Afrika”
                     11
                  .
               
               
                  Din il-proposta, billi tagħti lok biex jitkomplew l-attivitajiet tal-FPA sa nofs l-2021, jew sakemm jiskadi l-Ftehim ta’ Cotonou, skont limea tiġi l-ewwel, se tikkontribwixxi biex isservi l-Għanijiet ta’ Żvilupp Sostenibbli (SDG) tan-NU, b’mod partikolari l-SDG Nru 16 li “jiġu promossi soċjetajiet paċifiċi u inklużivi għall-iżvilupp sostenibbli, jingħata aċċess għall-ġustizzja lil kulħadd u jinbnew istituzzjonijiet effettivi, responsabbli u inklużivi fil-livelli kollha”.
               
               
                  L-FPA normalment tiġi ffinanzjata mill-pakkett Intra-AKP u l-pakketti reġjonali tal-FEŻ. L-attivitajiet iffinanzjati mill-fondi addizzjonali allokati għall-FPA mir-riżerva tal-prestazzjoni (“réserve non-mobilisable”) se jibqgħu konformi mal-għanijiet ġenerali u speċifiċi tal-FPA stipulati fl-istrateġija Intra-AKP
                     12
                  .
               
               
                  Il-fondi addizzjonali se jintużaw f’konformità mar-regoli u l-proċeduri applikabbli għall-11-il FEŻ. L-ipprogrammar ta’ dawn il-fondi se jiġi stabbilit permezz ta’ emenda tal-Programm ta’ Azzjoni tal-FPA 2019–2020, li jżid l-implimentazzjoni ta’ attivitajiet minn Jannar 2021 jew sal-iskadenza tal-Ftehim ta’ Cotonou, liema minnhom jiġi l-ewwel. Din l-emenda tal-Programm ta’ Azzjoni tal-FPA 2019-2020 teħtieġ l-approvazzjoni tal-COREPER qabel ma jiġi adottat mill-Kummissjoni, kif previst mill-Artikolu 15(b) tar-Regolament ta’ Implimentazzjoni tal-11-il FEŻ
                     13
                  .
               
            
            
               •Konsistenza ma' politiki oħrajn tal-Unjoni
            
            
               
                  Mhux Applikabbli
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               
                  L-Artikolu 1(4) tal-Ftehim Intern tal-11-il FEŻ
                     14
                  .
               
            
         
         
            
               
                  L-Artikolu 1(4) tal-Ftehim Intern tal-11-il FEŻ jirrikjedi li l-Kunsill jadotta d-deċiżjoni tiegħu b’unanimità. 
               
            
            
               •Sussidjarjetà (għal kompetenza mhux esklussiva) 
            
            
               
                  Mhux Applikabbli 
               
               
                   
                     Il-FEŻ huwa stabbilit minn ftehim intern bejn ir-rappreżentanti tal-Istati Membri u jipprevedi l-possibbiltà li jintużaw fondi diżimpenjati, jekk ikun dan jinqabel mill-Kunsill
                     15
                  . 
               
            
            
               •Proporzjonalità
            
            
               
                  Il-proposta u b’mod partikolari l-ammonti proposti huma bbażati fuq analiżi komprensiva mis-servizzi tal-Kummissjoni u mis-SEAE. Din il-proposta hija bbażata wkoll fuq is-suppożizzjoni li kontributuri oħra se jikkontribwixxu għal sforzi finanzjarji. Barra minn hekk, l-Istati Membri tal-UE għandhom il-possibbiltà li jgħaddu l-kontribuzzjonijiet volontarji mill-FPA.
               
            
            
               F’Lulju 2016, l-UA adottat deċiżjoni biex timplimenta imposta ta’ 0,2 % fuq l-importazzjonijiet eliġibbli biex tiffinanzja l-Unjoni Afrikana. L-iskop tad-deċiżjoni huwa li tipprovdi finanzjament affidabbli u prevedibbli għall-paċi u s-sigurtà fil-kontinent permezz tal-Fond għall-Paċi tal-Unjoni Afrikana. L-implimentazzjoni tal-miżuri prattiċi u tal-leġiżlazzjoni li hemm bżonn qed timxi ’l quddiem, anki jekk b’ritmi differenti fost l-Istati Membri tal-UA. L-ammont ta’ fondi disponibbli taħt il-Fond ta’ Paċi tal-UA qiegħed jiżdied b’mod kostanti, u laħaq livell ta’ aktar minn EUR 160 miljun.
            
            
               •Għażla tal-istrument
            
            
               Il-FEŻ huwa l-uniku sors ta’ finanzjament tal-FPA fil-livell tal-Unjoni. Minħabba l-limitazzjonijiet ġuridiċi, l-istrumenti eżistenti tal-UE ffinanzjati mill-baġit ġenerali tal-Unjoni ma jistgħux jintużaw għal operazzjonijiet b’implikazzjonijiet militari jew ta’ difiża jew għall-appoġġ ta’ benefiċjarji militari għal skopijiet għajr dawk ta’ bini tal-kapaċità b’sostenn għall-iżvilupp u ta’ sigurtà għall-iżvilupp.
            
            
               F’konformità mal-Artikolu 1(4) tal-Ftehim Intern bejn ir-Rappreżentanti tal-gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar ta’ għajnuna mill-Unjoni Ewropea taħt il-Qafas Finanzjarju Pluriennali għall-perjodu mill-2014 sal-2020, skont il-Ftehim ta’ Sħubija AKP-UE, u dwar l-allokazzjoni ta’ assistenza finanzjarja għall-pajjiżi u territorji extra-Ewropej li għalihom tapplika r-Raba’ Parti tat-Trattat dwar il-Funzjonament tal-Unjoni Ewropea
                  16
               , il-Kunsill jiddeċiedi dwar proposta tal-Kummissjoni. 
            
            
               3.RIŻULTATI TAL-EVALWAZZJONIJIET EX-POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex-post/kontrolli tal-idoneità tal-leġiżlazzjoni eżistenti
            
            
               
                  Mhux Applikabbli
               
            
            
               •Konsultazzjonijiet mal-partijiet ikkonċernati
            
            
               
                  Mhux Applikabbli
               
            
            
               •Ġbir u użu tal-għarfien espert
            
            
               
                  Mhux Applikabbli
               
            
            
               •Valutazzjoni tal-impatt
            
            
               
                  Mhux Applikabbli 
               
            
            
               •Idoneità regolatorja u simplifikazzjoni
            
         
         
            
               
                  Mhux Applikabbli
               
            
            
               •Drittijiet fundamentali
            
            
               It-tisħiħ tad-dimensjoni tad-Drittijiet tal-Bniedem tal-prevenzjoni tal-kunflitti, tal-ġestjoni tal-kriżijiet u tal-proċessi ta’ wara l-kunflitt huwa wieħed mill-oqsma ewlenin ta’ kooperazzjoni fl-ambitu tal-qasam prijoritarju “Paċi u Sigurtà” tal-Istrateġija Konġunta Afrika-UE (JAES). Il-Memorandum ta’ Qbil dwar il-Paċi, is-Sigurtà u l-Governanza bejn l-UA u l-UE ffirmat f’Mejju 2018 jenfasizza ulterjorment iċ-ċentralità tad-Drittijiet tal-Bniedem, inkluża l-ġlieda kontra l-vjolenza abbażi tal-ġeneru marbuta mal-kunflitti, għall-kisba tal-paċi u s-sigurtà fil-kontinent Afrikan.
            
            
               Fl-ambitu tal-Programm ta’ Azzjoni tal-FPA 2019-2020
                  17
               , se tingħata attenzjoni partikolari għad-dimensjoni tal-ġeneru u tad-Drittijiet tal-Bniedem tal-azzjonijiet rilevanti kollha. Il-Programm ta’ Azzjoni se jinkludi appoġġ lill-UA u lil atturi rilevanti oħra biex jiġi stabbilit qafas ta’ konformità kontinentali tad-Drittijiet tal-Bniedem u tad-dritt umanitarju internazzjonali, applikabbli għall-OAP kollha mmexxija mill-Afrika. 
            
            
               4.IMPLIKAZZJONIJIET BAĠITARJI
            
            
               
                  Mhux Applikabbli
               
               
                  Il-FEŻ mhuwiex parti mill-baġit tal-UE.
               
            
            
               5.ELEMENTI OĦRAJN
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar
            
            
               
                  Arranġamenti ta’ monitoraġġ, evalwazzjoni u rappurtar huma dawk applikabbli għall-11 FEŻ u previsti fil-Programm ta’ Azzjoni tal-FPA 2019–2020.
               
            
            
               •Dokumenti ta’ spjegazzjoni (għad-direttivi)
            
            
               
                  Mhux Applikabbli
               
            
            
               •Spjegazzjoni fid-dettall tad-dispożizzjonijiet speċifiċi tal-proposta
            
            
               
                  Il-paragrafu (1) tal-Artikolu 1 tal-proposta jipprevedi li fondi diżimpenjati sa ammont massimu ta’ EUR 129 miljun minn proġetti fl-ambitu tal-għaxar FEŻ jiġu allokati għall-finijiet tar-riforniment tal-FPA biex jiġu indirizzati l-bżonnijiet finanzjarji stmati għal durata li tkopri sal-ewwel sitt xhur tal-2021. 
               
               
                  Il-paragrafu (2) tal-Artikolu 1 jipprevedi li jkunu applikabbli r-regoli tal-11-il FEŻ (Implimentazzjoni u Regolamenti Finanzjarji
                     18
                  ).
               
               
                  L-Artikolu 2 jipprevedi d-data tad-dħul fis-seħħ tad-deċiżjoni.
               
            
            
               2020/0228 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar l-allokazzjoni ta' fondi diżimpenjati minn proġetti taħt l-għaxar Fond Ewropew għall-Iżvilupp għall-fini tar-riforniment tal-Faċilità għall-Paċi fl-Afrika
            
         
         
            
               IL-KUNSILL TAL-UNJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar ta' għajnuna mill-Unjoni Ewropea taħt il-qafas finanzjarju pluriennali għall-perjodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-pajjiżi u territorji extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea
                  19
               , u b'mod partikolari l-Artikolu 1(4) tiegħu,
            
            
               Wara li kkunsidra l-proposta li saret mill-Kummissjoni Ewropea,
            
            
               Billi:
            
            
               (1)L-involviment attwali tal-Unjoni Ewropea fil-paċi u s-sigurtà fil-kontinent Afrikan taħt il-Faċilità għall-Paċi fl-Afrika (FPA) għandu jiġi sostnut sal-aħħar ta’ Ġunju 2021 jew sal-iskadenza tal-applikazzjoni tal-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku (“AKP”) fuq naħa, u l-Unjoni Ewropea u l-Istati Membri tagħha, fuq in-naħa l-oħra (“il-Ftehim ta’ Sħubija AKP-UE”)
                  20
               , skont liema jiġi l-ewwel.
            
            
               (2)Ir-rekwiżiti finanzjarji tal-FPA għal perjodu li jkopri minn Jannar sa Ġunju 2021 huma stmati sa EUR 129 000 000.
            
            
               (3)Huwa xieraq li jintużaw fondi diżimpenjati minn proġetti taħt l-10 FEŻ biex jiġi żgurat il-finanzjament tal-FPA sa tmiem Ġunju 2021 jew sakemm tiskadi l-applikazzjoni tal-Ftehim ta’ Sħubija AKP-UE, skont liema jiġi l-ewwel.
            
            
               (4)Dawn il-fondi addizzjonali għandhom jiffinanzjaw appoġġ għal Operazzjonijiet ta’ Appoġġ għall-Paċi mmexxija mill-Afrika.
            
            
               (5)Jenħtieġ li dawn il-fondi jintużaw f’konformità mal-programm ta’ azzjoni multiannwali rilevanti tal-FPA u mar-regoli u l-proċeduri applikabbli għall-11-il FEŻ, kif stabbilit fir-Regolament tal-Kunsill (UE) 2015/322 tat-2 ta’ Marzu 2015 dwar l-implimentazzjoni tal-11-il Fond Ewropew għall-Iżvilupp
                  21
               , u r-Regolament tal-Kunsill (UE) 2018/1877 tas-26 ta’ Novembru 2018 dwar ir-regolament finanzjarju applikabbli għall-11-il Fond Ewropew għall-Iżvilupp
                  22
               .
            
            
               ADOTTAT DIN ID-DEĊIŻJONI: 
            
            
               Artikolu 1
            
            
               Ammont sa massimu ta’ EUR 129 000 000 mill-fondi dekommissjonati minn proġetti taħt l-10 Fond Ewropew għall-Iżvilupp (FEŻ) għandu jiġi allokat għall-għan tar-riforniment tal-FPA mill-1 ta’ Jannar sat-30 ta’ Ġunju 2021 jew sakemm jiskadi l-applikazzjoni tal-Ftehim ta’ Sħubija AKP-UE, skont liema minnhom jiġi l-ewwel. 
            
            
               Dawn il-fondi għandhom jintużaw f’konformità mar-regoli u l-proċeduri applikabbli għall-1l-il FEŻ.
            
            
               Artikolu 2
            
            
               Din id-Deċiżjoni tidħol fis-seħħ fil-jum wara dak tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        Il-Ftehim ta’ Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn banda waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000.
               
               
                  
                     (2)
                  
                        Id-Deċiżjoni tal-Kummissjoni C(2015) 8627 tas-7 ta’ Diċembru 2015.
               
               
                  
                     (3)
                  
                        Id-Deċiżjoni tal-Kummissjoni C(2016) 7258 tas-17 ta’ Novembru 2016.
               
               
                  
                     (4)
                  
                        Id-Deċiżjoni tal-Kummissjoni C(2017) 2579 tas-27 ta’ April 2017 kif emendata bid-Deċiżjoni tal-Kummissjoni C(2018) 1258 tat-23 ta’ Frar 2018.
               
               
                  
                     (5)
                  
                        Id-Deċiżjoni tal-Kummissjoni C(2019)4070 tas-6 ta’ Ġunju 2019.
               
               
                  
                     (6)
                  
                        Proposta tal-Kummissjoni għall-Qafas Finanzjarju Pluriennali 2021–2027, Mejju 2018.
               
               
                  
                     (7)
                  
                        HR(2018)94 tat-13 ta’ Ġunju 2018.
               
               
                  
                     (8)
                  
                        Dan ma jikkostitwixxix preċedent fir-rigward tal-użu potenzjali fil-futur tal-fondi diżimpenjati minn FEŻ preċedenti, li tibqa’ deċiżjoni li għandha tittieħed mill-Istati Membri skont il-każ, f’konformità mal-Artikolu 55 tar-Regolament tal-Kunsill (UE) 2018/1877 tas-26 ta’ Novembru 2018 dwar ir-regolament finanzjarju applikabbli għall-11-il Fond Ewropew għall-Iżvilupp.
               
               
                  
                     (9)
                  
                        Viżjoni Kondiviża, Azzjoni Komuni: Ewropa Aktar b'Saħħitha. Strateġija Globali għall-Politika Estera u ta’ Sigurtà tal-Unjoni Ewropea, Ġunju 2016.
               
               
                  
                     (10)
                  
                        Dikjarazzjoni konġunta mill-Kunsill u r-rappreżentanti tal-gvernijiet tal-Istati Membri mlaqqgħin fil-Kunsill, il-Parlament Ewropew u l-Kummissjoni (2017/C 210/01): Il-Kunsens Ewropew Ġdid Għall-Iżvilupp - “Id-Dinja Tagħna, Id-Dinjità Tagħna, Il-Futur Tagħna”, is-7 ta’ Ġunju 2017.
               
               
                  
                     (11)
                  
                        Il-Kummissjoni Ewropea u r-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, Komunikazzjoni Konġunta lill-Parlament Ewropew u lill-Kunsill: Lejn Strateġija Komprensiva mal-Afrika, JOIN(2020) 4, 9 ta’ Marzu 2020.
               
               
                  
                     (12)
                  
                        Id-Deċiżjoni tal-Kummissjoni C(2015) 7766 tat-13 ta’ Novembru 2015 dwar l-adozzjoni tad-Dokument ta’ Strateġija 2014-2020 u l-Programm Indikattiv għall-kooperazzjoni Intra-AKP bejn l-Unjoni Ewropea u l-Grupp ta’ Stati AKP.
               
               
                  
                     (13)
                  
                        Ir-Regolament tal-Kunsill (UE) 2015/322 tat-2 ta’ Marzu 2015.
               
               
                  
                     (14)
                  
                        Ftehim Intern bejn ir-rappreżentanti tal-gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar ta’ għajnuna mill-Unjoni Ewropea taħt il-Qafas Finanzjarju Pluriennali għall-perijodu mill-2014 sal-2020, skont il-ftehim ta’ sħubija AKP-UE, u dwar l-allokazzjoni ta’ assistenza finanzjarja għall-pajjiżi u territorji extra -Ewropej li għalihom tapplika r-Raba’ Parti tat-Trattat dwar il-Funzjonament tal-Unjoni Ewropea (ĠU L 210, 6.8.2013, p. 1).
               
               
                  
                     (15)
                  
                        L-Artikolu 1(4) tal-Ftehim Intern tal-11-il FEŻ u l-Artikolu 55 tar-Regolament tal-Kunsill (UE) 2018/1877 tas-26 ta’ Novembru 2018 dwar ir-regolament finanzjarju applikabbli għall-11-il Fond Ewropew għall-Iżvilupp.
               
               
                  
                     (16)
                  
                        ĠU L 210, 6.8.2013, p. 1–14.
               
               
                  
                     (17)
                  
                        Id-Deċiżjoni tal-Kummissjoni C(2019) 4070 tas-6 ta’ Ġunju 2019.
               
               
                  
                     (18)
                  
                        Ir-Regolament tal-Kunsill (UE) 2015/322 tat-2 ta’ Marzu 2015 dwar l-implimentazzjoni tal-11-il Fond Ewropew għall-Iżvilupp u r-Regolament tal-Kunsill (UE) 2018/1877 tas-26 ta’ Novembru 2018 dwar ir-regolament finanzjarju applikabbli għall-11-il Fond Ewropew għall-Iżvilupp.
               
               
                  
                     (19)
                  
                        ĠU L 210, 6.8.2013, p.1
               
               
                  
                     (20)
                  
                        Il-Ftehim (ĠU L 317, 15.12.2000, p. 3) kif emendat mill-Ftehim iffirmat fil-Lussemburgu fil-25 ta' Ġunju 2005 (ĠU L 209, 11.8.2005, p. 27) u mill-Ftehim iffirmat f'Ouagadougou fit-22 ta' Ġunju 2010 (ĠU L287, 4.11.2010, p 3).
               
               
                  
                     (21)
                  
                        ĠU L 58, 3.3.2015, p. 1-16.
               
               
                  
                     (22)
                  
                        ĠU L 307, 3.12.2018, p. 1-21.